b'\n_START_ARTICLE_\nErazem Francisci\n_START_SECTION_\n\xc5\xbdivljenje in delo\n_START_PARAGRAPH_\nPrve \xc5\xa1ole je obiskoval v L\xc3\xbcneburgu, nato \xc5\xa1tudiral pravo na raznih univerzah in mnogo potoval ter se nazadje ustalil v N\xc3\xbcrnbergu, kjer je pri\xc5\xa1el 1685 v stik z J.V. Valvasorjem; ta ga je pridobil za pomo\xc4\x8dnika pri svojih zadnjih delih, zlasti pri Die Ehre dess Hertzogthums Crain (Slava vojvodine Kranjske). Valvasorju je popravljal jezik in slog ter na njegovo \xc5\xbeeljo, da bi delo obogatil z dodatki in pripovedmi, tudi izkoristil; starej\xc5\xa1o zgodovino mu je Valvasor celo prepustil v samostojno obdelavo. Tako je Francisci avtor 1., 5., delno 10. in 13. knjige tega dela. Veliko je sodeloval pri vsebinskem oblikovanju celote; prizadevno je opravil zahtevno uredni\xc5\xa1ko delo, opravi\xc4\x8deno pa ga zadeva o\xc4\x8ditek zaradi \xc5\xa1irjenja snovi z nepotrebnimi stranskimi razpravami in predvsem zaradi praznovernih nazorov, ki jih je v delu uveljavil, kar ob nekriti\xc4\x8dnem branju nepravo lu\xc4\x8d na Valvasorjeve poglede. Franciscovi posegi pomenijo mo\xc4\x8dnej\xc5\xa1e uveljavljanje nem\xc5\xa1ke zgodovinske koncepcije glede Slovencev na Kranjskem._NEWLINE_Francisci je, ko se je naselil v N\xc3\xbcrnbergu, stopil v stik s tamkaj\xc5\xa1njim tiskarjem Endterjem in s spisi, ki mu jih je ta tiskal, dosegel take uspehe, da je bil svoje dni eden najbolj priljubljenih pisateljev na nem\xc5\xa1kem.'